/* KOM/97/0015 lopull. - CNS 97/0025 */ Ehdotus neuvoston direktiiviksi Pseudomonas solanacearum (Smith) Smith -kasvintuhoojan torjunnasta



Virallinen lehti nro C 124 , 21/04/1997 s. 0012



Ehdotus neuvoston direktiiviksi Pseudomonas solanacearum (Smith) Smith -kasvintuhoojan torjunnasta (97/C 124/02)KOM(97) 15 lopull. - 97/0025 (CNS) (Komission esittämä 30 päivänä tammikuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomion talous- ja sosiaalikomitean lausunnon, sekä katsoo, että perunan- ja tomaatintuotannolla on tärkeä asema yhteisön maataloudessa; haitalliset organismit uhkaavat satoa jatkuvasti, perunan- ja tomaatinviljelyn suojaaminen näiltä haitallisilta organismeilta mahdollistaa paitsi tuotostason ylläpitämisen myös maatalouden tuottavuuden kasvun, suojatoimenpiteillä haitallisten organismien jonkin jäsenvaltion alueelle kulkeutumisen estämiseksi olisi ainoastaan rajallinen vaikutus, ellei näitä organismeja samanaikaisesti ja järjestelmällisesti torjuttaisi koko yhteisössä ja niiden leviämistä estettäisi tarvittavin toimenpitein, yksi perunan ja tomaatin haitallisista organismeista on Pseudomonas solanacearum (Smith) Smith, perunan tumman rengasmädän sekä tomaatin bakteerilakastumistaudin aiheuttaja; tämän taudinaiheuttajan aiheuttamia tautipesäkkeitä on tavattu tietyillä yhteisön alueilla ja joitakin rajoitettuja tartuntalähteitä on vielä olemassa, perunan- ja tomaatinviljely on koko yhteisössä suuresti uhattuna, ellei toteuteta tehokkaita toimenpiteitä tämän taudin paikallistamiseksi ja levinneisyyden määrittämiseksi, sen esiintymisen ja leviämisen estämiseksi, ja jos tautia löydetään, sen leviämisen estämiseksi, torjumiseksi ja hävittämiseksi, tiettyjä toimenpiteitä on toteutettava yhteisössä tämän tavoitteen saavuttamiseksi; jäsenvaltioiden on lisäksi voitava toteuttaa lisätoimenpiteitä tai tiukempia toimenpiteitä, jos ne ovat tarpeen eivätkä aiheuta esteitä perunoiden ja tomaattien liikkumiselle yhteisössä, jollei kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetussa neuvoston direktiivissä 77/93/ETY (1) toisin säädetä; nämä toimenpiteet on ilmoitettava muille jäsenvaltioille ja komissiolle, toimenpiteissä on otettava huomioon se, että järjestelmälliset viralliset tutkimukset ovat tarpeen taudinaiheuttajan paikallistamiseksi; näihin tutkimuksiin olisi sisällytettävä tarkastusmenettelyt ja, ottaen huomioon, että tietyissä ympäristöoloissa tauti voi jäädä piileväksi, jolloin sitä ei havaita tomaateista tai perunoista eikä varastossa olevista perunoista, tarvittaessa näytteenotto sekä testausmenettelyt. Taudinaiheuttajan leviäminen kasvavissa perunoissa ja tomaateissa ei ole tärkein tekijä, vaan taudinaiheuttaja voi levitä pintaveden sekä tiettyjen viljelmillä esiintyvien luonnonvaraisten koisokasvien välityksellä ja sen vuoksi peruna- ja tomaattiviljelmien kastelu saastuneella vedellä muodostaa ilmeisen tartunnanvaaran näille viljelmille. Taudinaiheuttaja voi myös talvehtia kasveissa, jotka ovat peräisin maahan jääneistä perunoista tai tomaateista ("ylivuotiset kasvit"), ja nämä voivat muodostaa vuodesta toiseen saastuntalähteen. Taudinaiheuttaja leviää myös, kun perunat ja tomaatit joutuvat kosketuksiin saastuneiden perunoiden ja tomaattien sekä istutus, nosto- ja käsittelyvälineiden tai sellaisten kuljetuksessa ja varastoinnissa käytettyjen säiliöiden kanssa, jotka ovat saastuneet oltuaan aiemmin kosketuksissa saastuneiden perunoiden tai tomaattien kanssa. Taudinaiheuttajan leviämistä voidaan vähentää tai se voidaan estää puhdistamalla nämä välineet. Tällainen siemenperunoiden saastunta muodostaa suurimman taudinaiheuttajan leviämisvaaran; vastaavasti siemenperunoiden piilevä tartunta muodostaa pääasiallisen taudinaiheuttajan leviämisvaaran ja tämä voidaan ehkäistä ainoastaan käyttämällä virallisesti hyväksytyn suunnitelman mukaisesti tuotettuja siemenperunoita, jolloin siemenperunat on kokeiden avulla todettu tartunnasta vapaiksi, nykyinen Pseudomonas solanacearum (Smith) Smith -taudinaiheuttajan biologiaa ja epidemiologiaa Euroopan oloissa koskeva tietämys on puutteellista ja on ennakoitu, että ehdotettujen toimenpiteiden tarkistaminen on tarpeen useina eri kausina; vastaavasti koemenettelyihin on suunniteltu parannuksia lisätutkimusten perusteella, jotka koskevat erityisesti koemenetelmien herkkyyttä ja spesifisyyttä parhaiden käytettävissä olevien koemenetelmien valitsemiseksi ja standardoimiseksi, ja yleisiä toimenpiteitä koskevien yksityiskohtaisen sääntöjen vahvistamisen osalta ja kaikkien jäsenvaltioiden tämän taudinaiheuttajan alueelleen leviämisen estämiseksi toteuttamien tiukempien tai täydentävien toimenpiteiden osalta on suotavaa, että jäsenvaltiot toimivat komission kanssa tiiviissä yhteistyössä pysyvässä kasvinsuojelukomiteassa (jäljempänä "komitea"), ON ANTANUT TÄMÄN DIREKTIIVIN: 1 artikla Tämä direktiivi koskee toimenpiteitä, jotka on toteutettava jäsenvaltioissa Pseudomonas solanacearum (Smith) Smith -taudinaiheuttajan (jäljempänä "organismi") torjunnassa liitteessä I olevan I jakson organismin isäntäkasveja koskevan luettelon (jäljempänä "luettelossa oleva kasviaineisto") osalta a) sen paikallistamiseksi ja sen levinneisyyden määrittämiseksi, b) sen esiintymisen ja leviämisen estämiseksi, ja c) jos sitä löydetään, sen leviämisen estämiseksi, torjumiseksi ja hävittämiseksi. 2 artikla 1. Jäsenvaltioiden on toteutettava vuosittain alueeltaan peräisin olevaa luettelossa esiintyvän kasviaineiston organismia koskevat viralliset järjestelmälliset tutkimukset. Tunnistetun riskin mukaisesti sekä luettelossa olevan kasviaineiston tuotantoa uhkaavien mahdollisten saastuntalähteiden tunnistamiseksi jäsenvaltioiden on lisäksi suoritettava luettelossa olevan kasviaineiston tuotantoalueilla kohdennettuja virallisia tutkimuksia, jotka koskevat organismin esiintymistä muissa kuin luettelossa olevan kasviaineiston kasveissa, luonnonvaraiset koisokasvit mukaan luettuina, sekä luettelossa olevan kasviaineiston kasteluun ja sumutukseen käytettyä pintavettä ja luettelossa olevaa kasviaineistoa käsittelevien teollisten jalostus- tai pakkauslaitosten nestemäisiä jätteitä. Jäsenvaltioiden on myös tehtävä virallisia tutkimuksia, jotka koskevat organismin esiintymistä muussa kuin kasviaineistossa. 2. Edellä 1 kohdassa säädetyt viralliset tutkimukset on toteutettava a) luettelossa olevan kasviaineiston osalta liitteessä I olevan II jakson 1 kohdassa määrättyjen yksityiskohtien mukaisesti, b) muiden kuin luettelossa olevassa kasviaineistossa esiintyvien isäntäkasvien ja vesien, nestemäiset jätteet mukaan lukien, osalta asianmukaisten menetelmien mukaisesti ja tarvittaessa on otettava näytteitä, jotka testataan virallisesti tai virallisen valvonnan alaisena laboratoriossa, c) tarvittaessa muun kuin kasviaineiston osalta asianmukaisten menetelmien mukaisesti. Direktiivin 77/93/ETY mukaiset toimivaltaiset viranomaiset vahvistavat näitä tutkimuksia varten tarkastusmenettelyjä koskevat täydentävät yksityiskohtaiset säännöt sekä näytteiden lukumäärän, alkuperän ja sen mistä kohdin perunakerroksia näytteet otetaan sekä näytteenoton ajoituksen perusteltujen tieteellisten ja tilastollisten periaatteiden ja organismin biologian mukaisesti sekä kyseisen jäsenvaltion erityisen luettelossa olevan kasviaineiston ja tarvittaessa muiden organismin isäntäkasvien tuotantojärjestelmien perusteella. 3. Edellä 1 kohdassa tarkoitettuja virallisia tutkimuksia koskevat yksityiskohtaiset säännöt sekä tutkimusten tulokset on ilmoitettava muille jäsenvaltioille ja komissiolle vuosittain 1 päivään kesäkuuta mennessä liitteessä I olevan II jakson 2 kohdan määräysten mukaisesti. Tämän ilmoituksen yksityiskohdat ovat luottamuksellisia. Asian voi jättää komitean käsiteltäväksi. 4. Seuraava säännös on annettava direktiivin 77/93/ETY 16 a artiklassa säädettyä menettelyä noudattaen: - edellä 2 kohdan 1 b alakohdassa tarkoitettujen tutkimusten ja laboratoriokokeiden asianmukaiset menetelmät. 5. Seuraavat säännökset on annettava direktiivin 77/93/ETY 16 a artiklassa säädettyä menettelyä noudattaen: - edellä 2 kohdan 1 c alakohdassa tarkoitettujen tutkimusten asianmukaiset menetelmät, - edellä 2 kohdan 2 alakohdassa tarkoitettujen tutkimusten täydentävät yksityiskohtaiset säännöt, jotta kullakin jäsenvaltiolla olisi keskenään vertailukelpoiset takeet. 3 artikla Jäsenvaltioiden on huolehdittava, että organismin epäilty tai varmistettu esiintyminen niiden alueella ilmoitetaan jäsenvaltioiden omille toimivaltaisille viranomaisille. 4 artikla 1. Kunkin epäillyn esiintymistapauksen osalta kyseisen jäsenvaltion toimivaltaisten viranomaisten on varmistettava, että laboratoriokokeet on suoritettu virallisesti tai virallisen valvonnan alaisena käyttämällä luettelossa olevan kasviaineiston osalta liitteessä II kuvailtua asianmukaista menetelmää sekä liitteessä III olevassa 1 kohdassa lueteltujen edellytysten mukaisesti tai kaikissa muissa tapauksissa käyttämällä jotain muuta virallisesti hyväksyttyä menetelmää mainitun esiintymisen varmistamiseksi tai epäilyn kumoamiseksi. Edellisessä tapauksessa on sovellettava liitteessä III olevassa 2 kohdassa määrättyjä vaatimuksia. 2. Ennen kuin 1 kohdassa tarkoitettu epäilty esiintyminen on varmistunut tai kumottu kussakin epäillyssä esiintymistapauksessa, jossa on todettu i) organismin aiheuttamien tautien oireita sekä positiivinen tulos liitteessä I olevassa jaksossa täsmennetyssä nopeassa seulontakokeessa (-kokeissa) tai ii) positiivinen tulos liitteessä I olevassa jaksossa täsmennetyssä seulontakokeessa, jäsenvaltioiden toimivaltaisten viranomaisten on niiden oman tuotannon osalta: a) kiellettävä kaikista viljelmistä peräisin olevien sellaisten kasvien ja mukuloiden, erien tai lähetysten liikkuminen, joista on otettu näytteitä, elleivät ne liiku heidän valvontansa alaisina ja ellei organismin tunnistettavaa leviämisvaaraa ole olemassa; b) toteutettava tarvittavat toimenpiteet epäillyn esiintymisen alkuperän jäljittämiseksi; c) otettava käyttöön sopivia arvioidun riskin asteen mukaisia lisävarotoimenpiteitä, erityisesti luettelossa olevan kasviaineiston tuotannon osalta, organismin leviämisen estämiseksi. 3. Jos epäiltyjen esiintymistapausten yhteydessä uhkana on luettelossa olevan kasviaineiston tai pintaveden saastuminen toisessa jäsenvaltiossa (-valtioissa), jäsenvaltion, jossa epäillyt esiintymistapaukset on todettu, on ilmoitettava viipymättä tunnistetun riskin mukaisesti mainittua epäiltyä esiintymistapausta koskevat yksityiskohdat kyseiselle toiselle jäsenvaltiolle (-valtioille). 4. Seuraavia toimenpiteitä voidaan toteuttaa direktiivin 77/93/ETY 16 a artiklassa säädettyä menettelyä noudattaen: - edellä 2 kohdan c alakohdassa tarkoitetut toimenpiteet. 5 artikla 1. Jos virallisesti tai virallisen valvonnan alaisena liitteessä II kuvatun asianmukaisen menetelmän mukaisesti suoritetut luettelossa olevaa kasviaineistoa koskevat laboratoriokokeet tai kaikissa muissa tapauksissa jokin muu virallisesti hyväksytty menetelmä varmistaa organismin esiintyvän tämän direktiivin mukaisesti otetussa näytteessä, jäsenvaltion toimivaltaisten viranomaisten on, ottaen huomioon perustellut tieteelliset periaatteet, organismin biologian ja tässä jäsenvaltiossa käytössä olevat organismin isäntäkasvien erityiset tuotanto-, kaupanpitämis- ja jalostusjärjestelmät a) luettelossa olevan kasviaineiston perusteella i) suoritettava tutkimukset saastunnan laajuuden ja alkuperäisen lähteen (lähteiden) määrittämiseksi ottaen huomioon liitteessä IV olevat määräykset ja tarvittaessa 4 artiklan 1 kohdan mukaiset täydentävät kokeet, ja ii) ilmoitettava saastuneiksi luettelossa oleva kasviaineisto, lähetys ja/tai erä, josta näyte on otettu, sekä välineet, ajoneuvo, säiliö, varasto tai sen osat ja kaikki muut kohteet, pakkaukset mukaan lukien, jotka ovat olleet kosketuksissa luettelossa olevan kasviaineiston kanssa, josta näyte on otettu; saastuneiksi on ilmoitettava tarvittaessa myös pelto (pellot), katteen alla kasvatettujen viljelmien tuotantoyksikkö (yksiköt) sekä tuotantopaikka (paikat), josta luettelossa oleva kasviaineisto on korjattu ja josta näyte on otettu; kasvukaudella otettujen näytteiden osalta saastuneiksi on ilmoitettava pelto (pellot), tuotantopaikka (-paikat) ja tarvittaessa katteen alla kasvatettujen viljelmien tuotantoyksikkö (yksiköt), josta näyte on otettu; ja iii) määritettävä, ottaen huomioon liitteessä IV olevan 1 kohdan määräykset, todennäköinen saastunnan laajuus kosketuksen kautta saastuneiksi ilmoitettujen kohteiden kanssa ennen tai jälkeen sadonkorjuun tai näiden kohteiden kanssa tuotanto-, kastelu- tai sumutusjärjestelmässä olevien yhteyksien tai samasta kloonista polveutumisen kautta; iv) rajoitettava alue ii kohdassa tarkoitetun saastuntailmoituksen, iii kohdassa tarkoitetun todennäköisen saastunnan laajuuden määrittämisen ja organismin mahdollisen leviämisen perusteella, ottaen huomioon liitteessä V olevan 2 kohdan i alakohdan määräykset. b) muiden kuin a kohdassa mainittujen isäntäkasvien viljelmien osalta, joissa luettelossa olevan kasviaineiston tuotannossa on tunnistettu riskejä i) suoritettava tutkimukset a alakohdan i alakohdan mukaisesti; ii) ilmoitettava saastuneiksi ne organismin isäntäkasvit, joista näyte on otettu; ja iii) määritettävä todennäköinen saastunta ja rajoitettava alue kukin erikseen a alakohdan iii ja iv alakohdan mukaisesti luettelossa olevan kasviaineiston tuotannon osalta. c) pintaveden (mukaan lukien luettelossa olevaa kasviaineistoa käsittelevien teollisten jalostus- ja pakkauslaitosten nestemäiset jätepäästöt)sekä viljelmillä esiintyvien luonnonvaraisten isäntäkasvina olevien koisokasvien osalta, joissa luettelossa olevan kasviaineiston tuotannossa on tunnistettu riskejä pintavedellä tapahtuvan kastelun ja sumutuksen vuoksi: i) suoritettava sopivina ajankohtina pintavesinäytteitä ja mahdollisia luonnonvaraisia isäntäkasvina olevia koisokasveja koskevat tutkimukset, virallinen tutkimus mukaan luettuna, saastunnan laajuuden määrittämiseksi; ii) ilmoitettava saastuneeksi pintavesi, josta näyte (näytteet) on otettu, soveltuvassa laajuudessa ja i alakohdan mukaisen tutkimuksen perusteella; ja iii) määritettävä todennäköinen saastunta ja rajoitettava alue ii alakohdassa tarkoitetun saastuntailmoituksen ja organismin mahdollisen leviämisen perusteella ottaen huomioon liitteessä V olevan 2 kohdan ii alakohdan määräykset. 2. Jäsenvaltioiden on ilmoitettava viipymättä muille jäsenvaltioille ja komissiolle liitteessä V olevassa 3 kohdassa määrättyä menettelyä noudattaen kaikki 1 kohdan a alakohdan ii alakohdan ja 1 kohdan c alakohdan ii alakohdan mukaisesti ilmoitetut saastunnat sekä yksityiskohtaiset 1 kohdan a alakohdan iv alakohdassa ja soveltuvin osin 1 kohdan c alakohdan iii alakohdassa tarkoitetun alueen rajoittamista koskevat tiedot. Tämän ilmoituksen yksityiskohdat ovat luottamuksellisia. Asia voidaan antaa komitean käsiteltäväksi. 3. Edellä 2 kohdassa tarkoitetun ilmoituksen ja siinä mainittujen tekijöiden jälkeen muiden ilmoituksessa tarkoitettujen jäsenvaltioiden on toteutettava tutkimus 1 kohdan a alakohdan i alakohdan ja soveltuvin osin 1 kohdan c alakohdan i alakohdan mukaisesti ja toteutettava tarvittaessa lisätoimia 1 ja 2 kohdan mukaisesti. 6 artikla 1. Jäsenvaltioiden on säädettävä, että 5 artiklan 1 kohdan a alakohdan ii alakohdan mukaisesti saastuneeksi ilmoitettua luettelossa olevaa kasviaineistoa ei voida istuttaa ja että niiden on toimivaltaisten viranomaisten valvonnassa ja hyväksymänä tuhottava se liitteessä VI olevan 1 kohdan mukaisesti siten, että varmistetaan, ettei minkäänlaista tunnistettavaa organismin leviämisvaaraa ole olemassa. 2. Jäsenvaltioiden on säädettävä, että todennäköisesti saastuneeksi 5 artiklan 1 kohdan a alakohdan iii alakohdan mukaisesti ilmoitettua luettelossa olevaa kasviaineistoa ei voida istuttaa ja että se käytetään tai hävitetään asianmukaisella tavalla liitteessä VI olevan 2 kohdan mukaisesti niiden toimivaltaisten viranomaisten valvonnassa siten, että varmistetaan, ettei tunnistettavaa organismin leviämisvaaraa ole. 3. Jäsenvaltioiden on säädettävä, että 5 artiklan 1 kohdan a alakohdan ii alakohdan mukaisesti saastuneiksi ilmoitetut tai 5 artiklan 1 kohdan a alakohdan iii alakohdan mukaisesti todennäköisesti saastuneina pidetyt välineet, ajoneuvot, säiliöt, varastot tai niiden osat sekä kaikki muut kohteet, pakkaukset mukaan lukien, on tuhottava tai puhdistettava liitteessä VI olevassa 3 kohdassa tarkoitettuja asianmukaisia menetelmiä käyttäen. Puhdistamisen jälkeen näitä kohteita ei enää pidetä saastuneina. 4. Jäsenvaltioiden on säädettävä, että liitteessä VI olevassa 4.1. ja 4.2. kohdassa määritellyt eri toimenpiteet on toteutettava 5 artiklan 1 kohdan a alakohdan iv alakohdan ja c alakohdan iii alakohdan mukaisesti rajoitetulla alueella, sanotun kuitenkaan rajoittamatta 1, 2 ja 3 kohdan mukaisesti toteutettavia toimenpiteitä. Näitä toimenpiteitä koskevat yksityiskohdat on ilmoitettava vuosittain muille jäsenvaltioille ja komissiolle liitteessä VI olevan 4.3. kohdan määräysten mukaisesti. Tämän ilmoituksen yksityiskohdat ovat luottamuksellisia. Ne voidaan antaa komitean käsiteltäviksi. 7 artikla 1. Jäsenvaltioiden on säädettävä, että siemenperunoiden on täytettävä direktiivin 77/93/ETY vaatimukset ja niiden on polveuduttava suoraan peruna-aineistosta, joka on saatu virallisesti hyväksytyn suunnitelman mukaisesti ja joka on ilmoitettu vapaaksi kyseisestä organismista virallisesti tai virallisen valvonnan alaisena liitteessä II kuvaillun asianmukaisen menetelmän mukaisesti suoritetuissa kokeissa. Edellä mainitut kokeet suoritetaan - siinä tapauksessa, että saastunta koskee siemenperunan tuotantoa, edustavista perussiemenperunan tai aikaisempien sukupolvien siemenperunan näytteistä, ja - pellolla tapahtuvissa valinnoissa, joissa valittuja lisäysklooneja ei ole tuotettu enempää kuin kolmen sukupolven ajan, i) kaikista jonkin näiden kolmen sukupolven tuottamista eristä, joita käytetään myöhemmässä lisäyksessä, tai ii) jokaisesta alkuperäisestä kloonista valitusta kasvista, - muissa järjestelmissä, solukkoviljely mukaan lukien, jokaisesta alkuperäisestä kloonista valitusta kasvista tai mukulasta, - muissa tapauksissa joko jokaisesta alkuperäisestä kloonista valitusta kasvista tai edustavista perussiemenperunan tai aikaisempien sukupolvien siemenperunan näytteistä. 2. Seuraavat säännökset voidaan antaa direktiivin 77/93/ETY 16 a artiklassa säädetyn menettelyn mukaisesti: - yksityiskohtaiset säännöt tämän artiklan 1 kohdan toisen alakohdan ensimmäisen luetelmakohdan soveltamisesta, - tämän artiklan 1 kohdan toisen alakohdan toisessa luetelmakohdassa tarkoitettuja edustavia näytteitä koskevat säännöt. 8 artikla Jäsenvaltioiden on kiellettävä organismin hallussapito ja käsittely. 9 artikla Jäsenvaltiot voivat myöntää poikkeuksia tämän direktiivin 6 ja 8 artiklaan direktiivin 95/44/EY säännösten mukaisesti kokeellisia tai tieteellisiä tarkoituksia tai lajikevalintatyötä varten (2), sanotun kuitenkaan rajoittamatta direktiivin 77/93/ETY säännösten soveltamista. 10 artikla Jäsenvaltiot voivat toteuttaa lisätoimenpiteitä tai tiukempia toimenpiteitä, jotka ovat tarpeen organismin torjumiseksi tai sen leviämisen estämiseksi, jos ne noudattavat direktiivin 77/93/ETY säännöksiä. Ensimmäisessä alakohdassa tarkoitettuihin lisätoimenpiteisiin voi kuulua velvoite istuttaa ainoastaan virallisesti sertifioituja tai sellaisen virallisen tarkastuksen alaisia siemenperunoita tai tomaatteja, jonka tarkoituksena on varmistaa kasvinsuojeluvaatimusten noudattaminen. Tätä jälkimmäistä mahdollisuutta voidaan soveltaa erityisesti niissä tapauksissa, joissa viljelijöillä on lupa käyttää tilallaan siemenperunoita tai tomaatteja, jotka ovat lähtöisin niiden omasta sadosta sekä muissa tapauksissa, silloin kun istutetaan viljelijän tuottamaa siemenperunaa tai tomaatteja. Näiden toimenpiteiden yksityiskohdat on ilmoitettava muille jäsenvaltioille ja komissiolle. Tämän ilmoituksen yksityiskohdat ovat luottamuksellisia. Ne voidaan antaa komitean käsiteltäviksi. 11 artikla Tämän direktiivin liitteisiin tieteellisen tai teknisen tietämyksen lisääntymisen vuoksi tehtävät muutokset toteutetaan direktiivin 77/93/ETY 16 a artiklassa säädetyn menettelyn mukaisesti. Tämän direktiivin liitteessä II ja liitteessä VI olevassa 4.1. ja 4.2. kohdassa määrättyjen toimenpiteiden tapauksessa komissio laatii kertomuksen, jossa nämä toimenpiteet tarkistetaan hankitun kokemuksen perusteella ja kertomus annetaan käsiteltäväksi ennen 1 päivää tammikuuta 2002. 12 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivästä heinäkuuta 1997. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on välittömästi toimitettava tässä direktiivissä tarkoitetuista kysmyksistä antamansa keskeiset kansalliset säännökset komissiolle. Komissio ilmoittaa tästä muille jäsenvaltioille. 13 artikla Tämä direktiivi tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. 14 artikla Tämä direktiivi on osoitettu kaikille jäsenvaltioille. (1) EYVL N:o L 26, 31.1.1977, s. 20. Direktiivi sellaisena kuin se on viimeksi muutettuna komission direktiivillä 96/78/EY (EYVL N:o L 321, 12.12.1996, s. 20). (2) EYVL N:o L 184, 3.8.1995, s. 34. LIITE I I jakso Luettelo 1 artiklassa tarkoitetuista Pseudomonas solanacearum (Smith) Smith - kasvintuhoojan isäntäkasveista: >TAULUKON PAIKKA> II jakso Tutkimukset 1. Edellä 2 artiklan 2 kohdan a alakohdassa tarkoitettujen virallisten tutkimusten on perustuttava organismin biologiaan sekä kyseisen jäsenvaltion erityisiin tuotantojärjestelmiin ja niihin on kuuluttava: i) perunan osalta: - kasvavien perunoiden silmämääräinen tarkastus sopivina ajankohtina ja/tai näytteenotto sekä siemenistä että muista perunoista joko kasvukauden aikana pellon kosteimmista kohdista, jos se on mahdollista, tai varastossa olevista eristä. Näille näytteille tehdään virallinen tai virallisen valvonnan alaisena tapahtuva silmämääräinen tarkastus halkaisemalla mukulat, ja - siemenperunoiden ja tarvittaessa muiden perunoiden osalta otetaan lisänäytteet, jotka testataan virallisesti tai virallisen valvonnan alaisena laboratoriossa liitteessä II kuvatun organismin määritystä, havaitsemista ja tunnistamista koskevan menetelmän mukaisesti. ii) tomaatin osalta: - kasvavien tomaattien silmämääräinen tarkastus sopivina ajankohtina, ja - siementuotantoa varten kasvatettujen tomaattiviljelmien ja tarvittaessa muiden tomaattiviljelmien osalta otetaan näytteet, jotka testataan virallisesti tai virallisen valvonnan alaisena laboratoriossa liitteessä II kuvatun organismin määritystä, havaitsemista ja tunnistamista koskevan menetelmän mukaisesti. 2. Edellä 2 artiklan 3 kohdassa tarkoitettuun virallisia tutkimuksia koskevaan ilmoitukseen on kuuluttava i) perunoita koskevien tutkimusten osalta - siemenperunoiden ja muiden perunoiden viljelmän arvioitu kokonaispinta-ala hehtaareina - näytteiden jakaantuminen siemenperunaluokan, muun kuin siemenperunan sekä tarvittaessa alueiden osalta - testausta varten otettujen näytteiden lukumäärä ja näytteenoton ajoitus, - silmämääräisten tarkastusten lukumäärä pellolla - mukuloiden silmämääräisten tarkastusten lukumäärä (ja näytteen koko). ii) tomaatteja koskevien tutkimusten osalta - avomaaviljelmien sekä katteen alla kasvatettujen viljelmien arvioitu kokonaispinta-ala hehtaareina - näytteiden jakaantuminen siemen- ja hedelmäntuotannon sekä tarvittaessa alueiden osalta - testausta varten otettujen näytteiden lukumäärä ja näytteenoton ajoitus - silmämääräisten tarkastusten lukumäärä pellolla - silmämääräisten tarkastusten lukumäärä (ja näytteen koko). iii) muita isäntäkasveja kuin perunoita ja tomaatteja koskevien tutkimusten osalta - lajit - otettujen näytteiden lukumäärä - alue/joki, josta näytteet otetaan (tarvittaessa) analyysimenetelmä. iv) vesiä koskevien tutkimusten osalta - otettujen näytteiden lukumäärä - alue/joki, josta näytteet otetaan - analyysimenetelmä. LIITE II Edellä 4 ja 5 artiklassa tarkoitetun luettelossa olevaa kasviaineistoa koskevan menetelmän on oltava Pseudomonas solanacearum (Smith) Smith -kasvintuhoojan määrittämistä, havaitsemista ja tunnistamista koskevasta väliaikaisesta testisuunnitelmasta annetun komission päätöksen 97/. . ./EY mukainen (jota komissio ei vielä ole hyväksynyt). LIITE III 1. Kaikissa epäillyissä esiintymistapauksissa, joissa on luettelossa olevan kasviaineiston osalta liitteessä II kuvatun asianmukaisen menetelmän tai kaikissa muissa tapauksissa jonkun muun virallisesti hyväksytyn menetelmän mukaisesti suoritetussa seulontakokeessa (-kokeissa) todettu positiivinen tulos, joka on varmistettu tai kumottu tällä menetelmällä, olisi säilytettävä ja varastoitava asianmukaisissa olosuhteissa kyseisen menetelmän loppuun saattamiseen asti - erä (josta näyte on otettu) alkuperäisessä pakkauksessaan etiketillä varustettuna, jos mahdollista - jäljelle jäävä osa näytteistä mahdollisuuksien mukaan - ylimääräinen uute ja seulontakoetta (-kokeita) varten valmistettu täydentävä aineisto, esimerkiksi immunofluoresenssikokeita varten valmistetut levyt, ja - kaikki aiheeseen liittyvät asiakirjat. 2. Tapauksissa, joissa organismin esiintyminen on varmistunut, olisi säilytettävä ja varastoitava asianmukaisissa olosuhteissa vähintään yhden kuukauden ajan 5 artiklan 2 kohdassa säädetyn ilmoitusmenettelyn jälkeen: - 1 kohdassa tarkoitettu aineisto, - tomaatti- tai munakoisonäyte, joka on tarvittaessa saastutettu inokuloimalla mukula-kasviuutetta, ja - organismin eristetty viljelmä. LIITE IV Edellä 5 artiklan 1 kohdan a alakohdan i alakohdassa tarkoitetun tutkimuksessa olisi otettava huomioon seuraavat tekijät: i) tuotantopaikat, - joilla viljellään tai on viljelty perunoita, jotka polveutuvat samasta kloonista kuin organismin saastuttamat perunat, - joilla viljellään tai on viljelty tomaatteja, joiden siementen alkuperä on sama kuin organismin saastuttamien tomaattien, - joilla viljellään tai on viljelty perunoita tai tomaatteja, jotka ovat virallisen valvonnan alaisina organismin epäillyn esiintymisen vuoksi, - joilla viljellään tai on viljelty perunoita, jotka polveutuvat samasta kloonista kuin perunat, joiden epäillään kasvaneen organismin saastuttamiksi epäillyissä tuotantopaikoissa, - joilla viljellään perunoita tai tomaatteja, jotka sijaitsevat saastuneiden tuotantopaikkojen läheisyydessä mukaan lukien tuotantopaikat, jotka joutuvat tekemisiin samojen välineiden tai tuotantotilojen kanssa välittömästi tai yhteisen yrittäjän välityksellä, - joilla käytetään pintavettä kasteluun tai sumutukseen lähteestä, joka on vahvistettu tai jota epäillään organismin saastuttamaksi, - joilla käytetään pintavettä kasteluun tai sumutukseen lähteestä, jota käytetään myös organismin saastuttamiksi vahvistetuilla tai epäillyillä tuotantopaikoilla, ja ii) pintavesi, jota käytetään kasteluun tai sumutukseen pellolla (pelloilla) tai tuotantopaikalla (paikoilla), joiden on vahvistettu olevan organismin saastuttamia. LIITE V 1. Edellä 5 artiklan 1 kohdan a alakohdan iii alakohdassa tarkoitetun todennäköisen saastunnan laajuuden määrittämiseksi olisi otettava huomioon seuraavat tekijät: - luettelossa oleva kasviaineisto, jota on viljelty 5 artiklan 1 kohdan a alakohdan ii alakohdan mukaisesti saastuneeksi ilmoitetulla tuotantopaikalla - tuotantopaikka (-paikat), jotka ovat tuotantojärjestelmässä yhteydessä 5 artiklan 1 kohdan a alakohdan ii alakohdan mukaisesti saastuneeksi ilmoitettuun luettelossa olevaan kasviaineistoon, mukaan lukien ne, jotka joutuvat tekemisiin samojen välineiden tai tuotantotilojen kanssa välittömästi tai yhteisen yrittäjän välityksellä - luettelossa oleva kasviaineisto, joka on tuotettu edellisessä luetelmakohdassa tarkoitetulla tuotantopaikalla (-paikoilla), tai jotka ovat mainitulla (mainituilla) paikalla (paikoilla) aikana, jolloin 5 artiklan 1 kohdan a alakohdan ii alakohdan mukaisesti saastuneeksi ilmoitettu luettelossa oleva kasviaineisto oli ensimmäisessä luetelmakohdassa tarkoitetuissa tuotantopaikoissa - keskusvarastot, joissa edellä mainituilta tuotantopaikoilta lähtöisin olevaa luettelossa olevaa kasviaineistoa on käsitelty - kaikki välineet, ajoneuvot, säiliöt, varastot tai näiden osat sekä kaikki muut kohteet, mukaan lukien pakkaukset, jotka ovat voineet olla kosketuksissa 5 artiklan 1 kohdan a alakohdan ii alakohdan mukaisesti saastuneiksi ilmoitetun luettelossa olevan kasviaineiston kanssa - koko luettelossa oleva kasviaineisto, joka on varastoitu johonkin edellisessä luetelmakohdassa tarkoitettuun kohteeseen tai joka on kosketuksissa sellaisen kanssa ennen kyseisten kohteiden ja esineiden puhdistamista ja desinfiointia - perunan osalta 5 artiklan 1 kohdan a alakohdan i alakohdassa tarkoitettujen tutkimusten ja testien jälkeen mukulat tai kasvit, jotka ovat samaa kloonialkuperää, ja tomaatin osalta kasvit, joiden siemenet ovat samasta lähteestä kuin 5 artiklan 1 kohdan a alakohdan ii alakohdan mukaisesti saastuneeksi ilmoitettu luettelossa oleva kasviaineisto, jonka osalta tutkimukset osoittavat, että saastunta on todennäköinen, ja - luettelossa olevan kasviaineiston tuotantopaikka (-paikat), jossa käytetään 5 artiklan 1 kohdan c alakohdan ii alakohdan mukaisesti saastuneeksi ilmoitettua pintavettä kasteluun tai sumutukseen. 2. Edellä 5 artiklan 1 kohdan a alakohdan iv alakohdassa ja 5 artiklan 1 kohdan c alakohdan iii alakohdassa tarkoitetun mahdollisen leviämisen määrittämisessä on otettava huomioon seuraavat tekijät: i) 5 artiklan 1 kohdan a alakohdan iv alakohdan mukaisissa tapauksissa: - muiden sellaisten tuotantopaikkojen läheisyys, joilla viljellään luettelossa olevaa kasviaineistoa - siemenperunavarastojen yhteinen alkuperä - tuotantopaikat, joilla käytetään pintavettä luettelossa olevan kasviaineiston kasteluun tai sumutukseen tapauksissa, joissa esiintyy tai on esiintynyt vaara pintaveden valumisesta 5 artiklan 1 kohdan a alakohdan ii alakohdan mukaisesti saastuneeksi ilmoitetulta tuotantopaikalta (-paikoilta). ii) 5 artiklan 1 kohdan c alakohdan ii alakohdan mukaisesti saastuneeksi ilmoitetun pintaveden osalta - tuotantopaikka (-paikat), jossa tuotetaan luettelossa olevaa kasviaineistoa ja joka sijaitsee saastuneeksi ilmoitetun veden läheisyydessä - kaikki erilliset kastelualtaat, jotka ovat yhteydessä saastuneeksi ilmoitettuun veteen. 3. Yksityiskohtaisiin sääntöihin 5 artiklan 2 kohdan ensimmäisessä alakohdassa tarkoitetusta ilmoittamisesta on kuuluttava: - 4 artiklan mukaisesti epäillyn esiintymistapauksen ilmoituspäivä sekä 5 artiklan mukaisen näytteenoton päivämäärä tarvittaessa - kaikkien saastuneiksi ilmoitettujen perunalähetysten tai -erien osalta direktiivin 77/93/ETY 7 tai 8 artiklassa säädetyt todistukset, passin numero tai perunantuottajien, yhteisvarastojen ja lähetyskeskusten rekisterinumero tarvittaessa - kaikkien saastuneiksi ilmoitettujen tomaattilähetysten tai -erien osalta direktiivin 77/93/ETY 7 tai 8 artiklassa säädetyt todistukset ja passin numero direktiivin 77/93/ETY liitteessä V olevan A osan I jakson 2.2 kohdan luettelon mukaisesti - lajikenimitys ja l luokka siemenperunavarastojen osalta ja jos mahdollista, myös kaikissa muissa tapauksissa - ilmoitetun saastunnan tiedot ja rajoitetun alueen kuvaus - osoite, jossa aineistoa säilytetään ja varastoidaan liitteessä III olevan 2 kohdan mukaisesti. LIITE VI 1. Edellä 6 artiklan 1 kohdassa tarkoitettua hävittämistä on luettelossa olevan kasviaineiston lajin mukaisesti: - polttaminen, tai - niiden syvähautaaminen virallisesti hyväksyttyyn jätteiden käsittelypaikkaan, jossa ei ole uhkaa maatalousmaahan valumisesta tai kosketuksesta sellaisten vedensaantilähteiden kanssa, joita voitaisiin käyttää maatalousmaan kasteluun, tai - teollinen käsittely toimittamalla suoraan ja välittömästi sellaiselle käsittelylaitokselle, jolla on käytettävissään tämän direktiivin liitteen VII määräysten mukaiset virallisesti hyväksytyt jätteidenhävitystilat ja -laitteet, tai - muut toimenpiteet, joista ei todeta olevan tunnistettavaa organismin leviämisvaaraa; nämä toimenpiteet on ilmoitettava komissiolle ja muille jäsenvaltioille. 2. Kyseisen jäsenvaltion (-valtioiden) vastuullisten toimivaltaisten viranomaisten valvonnan alaista 6 artiklan 2 kohdassa tarkoitetun luettelossa olevan kasviaineiston asianmukaista käyttöä tai hävittämistä, kun toimivaltaisten viranomaisten välillä on asianmukainen tiedonvaihto jatkuvan valvonnan varmistamiseksi, on: i) perunan mukuloiden osalta - niiden käyttö kulutukseen tarkoitettuina varastoperunoina, jotka on pakattu sellaisissa paikoissa, joissa on käytettävissä asianmukaiset jätteidenhävitystilat ja -laitteet ja jotka ovat valmiita toimitettavaksi suoraan ja käytettäväksi ilman uudelleen pakkaamista ja jotka on tarkoitettu suoraan toimitukseen ja käyttöön, tai - niiden käyttö teolliseen käsittelyyn tarkoitettuina varastoperunoina, jotka toimitetaan suoraan ja välittömästi sellaiselle käsittelylaitokselle, jolla on käytettävissään asianmukaiset jätteidenhävitystilat ja -laitteet, tai - mikä tahansa muu käyttö tai hävittäminen, joka ei aiheuta tunnistettavaa organismin leviämisvaaraa, ii) tomaatin osalta - niiden käyttö teolliseen käsittelyyn tarkoitettuina tomaatteina, jotka toimitetaan suoraan ja välittömästi sellaiselle käsittelylaitokselle, jolla on käytettävissään asianmukaiset jätteidenhävitystilat ja -laitteet, ja jossa kasvinjätteet siemenet mukaan luettuina hävitetään asianmukaisesti, tai - niiden käyttö kulutukseen tarkoitettuina tomaatteina, jotka on pakattu sellaisissa paikoissa, joissa on käytettävissä asianmukaiset jätteidenhävitystilat ja -laitteet, tai - mikä tahansa muu käyttö tai hävittäminen, joka ei aiheuta tunnistettavaa organismin leviämisvaaraa, iii) muiden kasvin osien osalta - hävittäminen, tai - mikä tahansa muu käyttö tai hävittäminen, joka ei aiheuta tunnistettavaa organismin leviämisvaaraa; nämä toimenpiteet on ilmoitettava komissiolle ja muille jäsenvaltioille. 3. Asianmukaiset 6 artiklan 3 kohdassa tarkoitettujen kohteiden saastunnan puhdistamismenetelmät ovat pesu ja tarvittaessa desinfioiminen siten, että ne eivät aiheuta tunnistettavaa organismin leviämisvaaraa; niitä on käytettävä jäsenvaltioiden vastuullisten viranomaisten valvonnassa. 4. Jäsenvaltioiden 5 artiklan 1 kohdan a alakohdan iv alakohdan ja c alakohdan II alakohdan mukaisesti toteamalla rajoitetulla alueella (alueilla) toteutettaviin ja 6 artiklan 4 kohdassa tarkoitettuihin toimenpiteisiin on kuuluttava seuraavat toimenpiteet: 4.1. Edellä 5 artiklan 1 kohdan a alakohdan ii alakohdan mukaisesti saastuneiksi ilmoitettujen tuotantopaikkojen tapauksissa: a) edellä 5 artikla 1 kohdan a alakohdan ii alakohdan mukaisesti saastuneeksi ilmoitetulla pellolla tai katteen alla kasvatetun viljelmän tuotantoyksikössä, joko i) - ilmoitettua saastuntaa seuraavien vähintään neljän kasvuvuoden aikana - toteutetaan toimenpiteitä ylivuotisten peruna- ja tomaattikasvien ja muiden organismin isäntäkasvien, koisokasvien rikkakasvit mukaan luettuina, hävittämiseksi - yhtäkään perunan mukulaa tai kasvia tai muuta organismin isäntäkasvia, tomaatin kasvit ja siemenet mukaan luettuina, tai viljelystä, josta aiheutuu tunnistettavaa organismin säilymis- tai leviämisvaaraa, ei istuteta eikä kylvetä, - edellisessä luetelmakohdassa tarkoitettua kautta seuraavan ensimmäisen perunoiden tai tomaattien korjuukauden aikana ja edellyttäen, että pellolla on todettu vähintään kahden perättäisen kasvuvuoden aikana ennen istuttamista, että siellä ei esiinny ylivuotisia perunan tai tomaatin kasveja tai muita isäntäkasveja, koisokasvien rikkakasvit mukaan luettuina, - suoritetaan 2 artiklan 1 kohdan mukaisesti virallinen tutkimus kokeet mukaan luettuina - perunoiden osalta istutetaan virallisesti sertifioituja siemenperunoita ainoastaan - tomaattien kasveja, joille on myönnetty direktiivin 77/93/ETY 10 artiklan mukaisesti ja mainitun direktiivin 6 artiklan nojalla suoritetun tutkimuksen perusteella kasvipassi (jäljempänä "kasvipassi"), tai tomaatin kasveja, jotka on kasvatettu siemenistä tuotantopaikalla ja jotka on virallisesti tarkastettu ja todettu organismista vapaiksi, - edeltävässä luetelmakohdassa tarkoitettua kautta seuraavan perunoiden tai tomaattien korjuukauden aikana ja sopivan viljelykierron jälkeen perunoiden osalta istutetaan virallisesti sertifioitua siemenperunaa siemenen tai varastoperunan tuottamiseksi ja perunoiden ja tomaattien osalta suoritetaan virallinen tutkimus 2 artiklan 1 kohdan mukaisesti, tai ii) - ilmoitettua saastuntaa seuraavien viiden kasvuvuoden aikana - toteutetaan toimenpiteitä ylivuotisten perunan ja tomaatin kasvien sekä muiden organismin isäntäkasvien, koisokasvien rikkakasvit mukaan luettuina, hävittämiseksi - pelto jätetään ja sitä ylläpidetään ensimmäisten kolmen vuoden ajan joko avokesantona tai viljalla, maissia lukuun ottamatta, tai se jätetään pysyväksi laitumeksi, jolloin sitä joko niitetään usein ja matalaan tai laidunnetaan tehokkaasti, tai se pidetään nurmikasvien siementuotantoa varten, minkä jälkeen seuraavien kahden vuoden ajan siinä viljellään muita kuin organismin isäntäkasveja, joista ei aiheudu tunnistettavaa organismin säilymis- tai leviämisvaaraa, - edellisessä luetelmakohdassa tarkoitettua kautta seuraavan ensimmäisen perunoiden tai tomaattien korjuukauden aikana - perunoiden osalta istutetaan virallisesti sertifioitua siemenperunaa joko siemenen tai varastoperunan tuottamiseksi, tai - tomaattien osalta istutetaan ainoastaan tomaattikasveja, joille on myönnetty kasvipassi tai tomaatteja, jotka on viljelty siemenistä tuotantopaikalla ja jotka on virallisesti tarkastettu ja todettu organismista vapaiksi, ja suoritetaan 2 artiklan 1 kohdan mukaisesti virallinen tutkimus, b) muilla pelloilla - todettua saastuntaa seuraavan kasvuvuoden aikana: - yhtään perunan mukulaa, kasvia tai muita organismin isäntäkasveja ei istuteta tai kylvetä ja tarvittaessa toteutetaan toimenpiteitä ylivuotisten perunan ja tomaatin kasvien ja muiden isäntäkasvien, koisokasvien rikkakasvit mukaan luettuina, hävittämiseksi, tai - perunan mukuloiden osalta istutetaan virallisesti sertifioitua siemenperunaa ainoastaan varastoperunan tuottamiseksi tai tomaattien osalta istutetaan ainoastaan tomaattikasveja, joille on myönnetty kasvipassi tai kasveja, joita viljellään siemenistä tuotantopaikalla ja jotka on virallisesti tarkastettu ja todettu organismista vapaiksi edellyttäen, että vastuullisilla toimivaltaisilla viranomaisilla on varmuus, siitä, että ylivuotisista perunan ja tomaatin kasveista ja muista organismin isäntäkasveista, koisokasvien rikkakasvit mukaan luettuina, ei ole vaaraa. Kasvustot tarkastetaan sopivina ajankohtina ja ylivuotiset perunakasvit testataan organismin esiintymisen selvittämiseksi; lisäksi perunoiden osalta tarkastetaan korjatut mukulat. - ensimmäisessä luetelmakohdassa tarkoitettua kautta seuraavan ensimmäisen kasvuvuoden aikana, - perunoiden osalta istutetaan ainoastaan virallisesti sertifioituja siemenperunoita joko siemenen tai varastoperunan tuottamiseksi, tai - tomaattien osalta istutetaan ainoastaan tomaattikasveja, joille on myönnetty kasvipassi tai joita kasvatetaan siemenistä tuotantopaikalla ja jotka on tarkastettu virallisesti ja todettu organismista vapaiksi, - ainakin toisen ensimmäisessä luetelmakohdassa tarkoitettua kautta seuraavan kasvuvuoden aikana, - perunoiden osalta istutetaan ainoastaan virallisesti sertifioituja siemenperunoita tai virallisesti sertifioiduista siemenperunoista virallisen valvonnan alaisina kasvatettuja siemenperunoita joko siemenen tai varastoperunan tuottamiseksi, tai - tomaattien osalta istutetaan ainoastaan tomaattikasveja, joille on myönnetty kasvipassi tai joita kasvatetaan siemenistä tuotantopaikalla ja jotka on tarkastettu virallisesti ja todettu organismista vapaiksi - edellisissä alakohdissa tarkoitettujen kasvuvuosien aikana toteutetaan toimenpiteitä ylivuotisten perunan tai tomaatin kasvien ja muiden organismin isäntäkasvien, koisokasvien rikkakasvit mukaan luettuina, hävittämiseksi ja suoritetaan virallinen tutkimus 2 artiklan 1 kohdan mukaisesti, ja siementuotantoa varten istutettujen siemenperunoiden osalta suoritetaan mukuloiden testaus, c) välittömästi 5 artiklan 1 kohdan a alakohdan ii alakohdan mukaisen saastunnan toteamisen jälkeen ja kaikkien seuraavien kasvuvuosien aikana ensimmäiseen a kohdassa esitettyjen yksityiskohtaisten sääntöjen mukaisesti hyväksyttyyn perunan tai tomaatin viljelykauteen asti ja kyseinen kausi mukaan lukien saastuneiksi ilmoitetulla pellolla (pelloilla): - kaikki välineet ja tuotantopaikan varastotilat, jotka ovat yhteydessä perunan ja tomaatin tuotantoon, puhdistetaan ja desinfioidaan tarvittaessa sopivin menetelmin 3 kohdan mukaisesti - kastelu- ja sumutusohjelmia sekä niiden kieltoa koskevia virallisia tarkastuksia on toteutettava tarvittaessa organismin leviämisen estämiseksi; d) edellä 5 artiklan 1 kohdan a alakohdan ii alakohdan mukaisesti saastuneeksi ilmoitetussa katteen alla kasvatetun viljelmän yksikössä, jossa kasvualustan korvaaminen kokonaan on mahdollista: - mukuloita tai kasveja tai muita organismin isäntäkasveja tomaattikasvit ja tomaatin siemenet mukaan luettuina, saa istuttaa tai kylvää ainoastaan, jos kyseinen yksikkö on virallisessa valvonnassa olevien sellaisten toimenpiteiden alainen, joiden tarkoituksena on organismin ja kaikkien isäntäkasviaineistoon kuuluvien kasvien hävittäminen, mukaan lukien vähintään kasvualustan vaihtaminen kokonaan sekä kyseisen yksikön ja kaikkien välineiden puhdistus ja tarvittaessa desinfiointi, ja jos vastuulliset viranomaiset ovat tämän seurauksena hyväksyneet sen perunan tai tomaatin tuotantoon, ja - perunantuotannossa perunoita tuotetaan virallisesti sertifioiduista siemenperunoista tai testatuista lähteistä olevista minimukuloista tai mikrokasveista; tomaatintuotannossa tomaatteja tuotetaan tomaattikasveista, joille on myönnetty kasvipassi tai jotka on kasvatettu siemenistä, jotka tarkastetaan virallisesti kasvukauden aikana organismin havaitsemiseksi - kastelu- ja sumutusohjelmia sekä niiden kieltoa koskevia virallisia tarkastuksia on toteutettava tarvittaessa organismin leviämisen estämiseksi. 4.2. Rajoittamatta 4.1. kohdassa lueteltujen toimenpiteiden soveltamista, jäsenvaltioiden on rajoitetun alueen sisällä: a) todetun saastunnan jälkeen ja vähintään kolmen kasvuvuoden ajan viipymättä aa) edellä 5 artiklan 1 kohdan a alakohdan iv alakohdan mukaisesti määritetyn rajoitetun alueen osalta - määrättävä vastuulliset viranomaiset valvomaan tiloja, joissa harjoitetaan perunan mukuloiden tai tomaattien viljelyä, varastointia tai käsittelyä, sekä niiden yritysten tiloja, jotka käyttävät perunan- tai tomaatintuotannossa laitteita sopimuksen perusteella - vaadittava näiden tilojen välineiden ja varastojen puhdistusta ja tarvittaessa desinfiointia 3 kohdassa tarkoitetuilla asianmukaisilla menetelmillä, - vaadittava, että kyseisen alueen kaikilla perunaviljelmillä istutetaan ainoastaan sertifoitua siementä tai virallisen valvonnan alaisena kasvatettua siementä - vaadittava, että kyseisen alueen kaikilla tomaattiviljelmillä istutetaan ainoastaan tomaattikasveja, joille on myönnetty kasvipassi tai tomaattikasveja, jotka on kasvatettu siemenistä kyseisellä tuotantopaikalla ja jotka on virallisesti tarkastettu ja todettu organismista vapaiksi - vaadittava, että kaikissa alueen yrityksissä siemenperuna ja varastoperuna käsitellään erikseen - toteutettava viralliset tutkimukset 2 artiklan 1 kohdan mukaisesti, ab) edellä 5 artiklan 1 kohdan c alakohdan ii alakohdan mukaisesti saastuneeksi ilmoitetun tai liitteessä V olevan 2 kohdan mukaisesti organismin mahdollisen leviämisen määrittämisessä huomioon otettaviin tekijöihin kuuluvan pintaveden osalta - toteutettava soveltuvina ajankohtina vuosittainen tutkimus, joka käsittää näytteenoton pintavedestä sekä aiheellisista isäntäkoisokasveista soveltuviin vedensaantilähteisiin liittyen sekä testauksen liitteessä II määrättyjen menetelmien mukaisesti - toteutettava virallisia tarkastuksia, jotka koskevat kastelu- ja sumutusohjelmia sekä saastuneeksi ilmoitetun veden luettelossa olevan kasviaineiston kasteluun ja sumutukseen tarkoitettua käyttöä koskevaa kieltoa ja tarvittaessa muita isäntäkasveja organismin leviämisen estämiseksi. Kieltoa voidaan tarkistaa mainitussa vuosittaisessa tutkimuksessa saatujen tulosten perusteella - saastuneiden nestemäisten jätepäästöjen osalta toteutettava virallisia tarkastuksia, jotka koskevat luettelossa olevaa kasviaineistoa käsittelevien teollisten jalostus- ja pakkauslaitosten jätteiden hävittämistä. b) laadittava tarvittaessa ohjelma kaikkien siemenperunavarastojen korvaamiseksi sopivan ajanjakson kuluessa. 4.3. Edellä 6 artiklan 4 kohdassa tarkoitetun ilmoituksen yksityiskohtiin on kuuluttava: - edellä 4.1. ja 4.2. kohdan mukaisesti toteutetut toimenpiteet - rajoitetun alueen perunantuottajien, yhteisvarastojen ja lähetyskeskusten rekisterinumerot sekä tarvittaessa rajoitetun alueen tomaatintuottajien rekisterinumerot. LIITE VII Liitteessä VI olevan 1 kohdan kolmannessa luetelmakohdassa tarkoitettujen virallisesti hyväksyttyjen jätteidenhävitystilojen ja -laitteiden on oltava seuraavien määräysten mukaisia, siten että organismin leviämisen vaara vältetään: i) perunoiden ja tomaattien käsittelyjäte (mukaan lukien poisheitetyt perunat, kuoret ja tomaatit) sekä kaikki muut perunoista ja tomaateista peräisin olevat kiinteät jätteet on hävitettävä, joko - syvähautaamalla ne virallisesti hyväksyttyyn jätteiden käsittelypaikkaan, jossa ei ole uhkaa maatalousmaahan valumisesta tai kosketuksesta sellaisten vedensaantilähteiden kanssa, joita voitaisiin käyttää maatalousmaan kasteluun. Jätteet on kuljetettava suoraan hyväksyttyyn paikkaan turvallisissa olosuhteissa siten, että jätteiden valumisen uhkaa ei esiinny, tai - polttamalla. ii) nestemäinen käsittelyjäte: ennen hävittämistä nestemäinen jäte, joka sisältää suspendoituneita kiintoaineita, on suodatettava tai laskeutettava kiintoaineen poistamiseksi. Kiintoaineet on hävitettävä i alakohdassa määrätyllä tavalla. Tämän jälkeen nestemäinen jäte joko: - käsitellään anaerobisesti ja mädätetään aerobisesti siten, että organismin säilymisen vaaraa ei ole, tai - kuumennetaan vähintään 70 °C:seen vähintään 30 minuutin ajaksi ennen hävittämistä, tai - lasketaan vuorovesialueelle, tai - hävitetään muulla virallisesti hyväksytyllä tavalla sekä virallisen valvonnan alaisena siten, että ei esiinny vaaraa jätteen joutumisesta kosketuksiin maatalousmaan kanssa. Tähän liittyvät yksityiskohdat on ilmoitettava muille jäsenvaltioille ja komissiolle.